**TOIMINTAKERTOMUS VUODELTA 2022 LIEDON VETERAANIPERINNETOIMIKUNTA**

Toimikunnan toinen kaksivuotiskausi alkoi samalla johto-organisaatiolla kuin Koronan kurittamat ensimmäiset pari vuotta. Kulunut vuosi oli aktiivinen, mutta liian vähän on saatu lietolaisia hienoihin tilaisuuksiin. Turussa on aloitettu yhdistysten yhteiset luentotilaisuudet, jolloin tuolit ovat täynnä kuulijoita. Olisiko tuossa vielä ideaa lietolaisten aktivoimiseksi?

Liedon Sotaveteraanien Perinne- ja tukijaosto järjesti keväällä 2 x kk keskustelu- ja esitelmätilaisuuden Ruskassa sotaveteraaneille sekä heidän puolisoilleen ja leskilleen. Syksyllä tapahtumia muutettiin niin, että kerran kuukaudessa tarjotaan veteraaneille, puolisoille ja leskille lounas kaupungintalon Mom’s-ravintolassa ja kokoonnutaan kerran Ruskaan vanhaan tapaan. Joulupuuroa heille tarjottiin jouluviikolla Ruskassa.

Tapahtumia oli melko paljon ja ne on lueteltu alla:

* toimikunnan kotisivut julkaistiin maaliskuussa [www.liedonsotaveteraanit.fi](http://www.liedonsotaveteraanit.fi) -sivujen alla nimellä **Veteraaniperinne**. Sieltä löytyvät kaikki toimikunnan perustamiseen liittyvät asiakirjat, toimintakertomukset ja muuta perinnemateriaalia. Sivuilta löytyy myös linkit usealle mielenkiintoiselle sivulle.
* maaliskuussa valmistui Ilmaristen koulun opettaja Arto Kortelaisen tuottama ja Raija Isotalo-Aaltosen kirjoittama Evakkotytön tarinan kuvitettuna kuunnelmana ja se julkaistiin [www.liedonmuseo.fi](http://www.liedonmuseo.fi) sivuilla. Kortelainen käytti kuunnelmassa Raijan lisäksi oikeanikäisiä oppilaita lukijoina.
* 13.3. klo 11.00 Talvisodan päättymisen muistoksi Liedon ja Tarvasjoen sotaveteraaniyhdistykset ja reserviupseerit laskivat seppeleen Liedon ja Tarvasjoen sankarihaudoille. Koronan vuoksi ei järjestetty kahvitilaisuuksia.
* **19.3. järjestivät Keijo Louna ja hänen ystävänsä sekä Jarmo Helttula harmonikkakonsertin sotainvalidien ja -veteraanien hyväksi. Tilaisuus oli loppuunmyyty ja yhdistykset saivat hyvin rahaa toimintaansa.**
* **12.4. Rotarykokouksessa Liedon Seurakuntatalolla t**urkulainen Pentti Hilke esitteli sota-aikaista kaatuneiden evakuointia kotikuntiin. Hänen isänsä Erkki Hilke oli Talvisodan alkaessa se vakinaisen väen sotilaspastori, jolle Marsalkka Mannerheim antoi tehtäväksi suunnitella kaatuneiden evakuoinnit kotikuntiin. Tilaisuus oli kaikille avoin ja se videoitiin. Googlaamalla löytää kyseisen todella mielenkiintoisen esityksen.
* **27.4. Kansallisena Veteraanipäivänä järjestettiin ensin seppeleenlaskut** Liedon kunnantalon vieressä olevalle Maanpuolustajain kivelle ja Tarvasjoen Veteraanikivelle. Sen jälkeen pidettiin päiväjuhla seurakuntatalolla ja tilaisuuteen osallistui noin 60 henkilöä.

Kaupunki (silloin kunta), seurakunta sekä moni yhdistys oli mukana tilaisuuksien järjestelyissä:

- Liedon kaupunki maksoi lehti-ilmoituksen

- Liedon seurakunta tarjosi seurakuntatalon ja kahvit osallistujien käyttöön

- LC Lieto ja LC Tarvasjoki hankkivat ja laskivat seppeleet

- Liedon sivistystoimi hyväksyi koululuokat mukaan seppeleenlaskuihin

- Markku Heinonen kävi etukäteen pitämässä Kantti kesti -luennon mukana olleelle koululuokalle

- Liedon Rotaryklubin presidentti Kirsti Heinonen lausui tilaisuuden avaussanat

- Liedon Sotaveteraanien Ikäpartio -laulu- ja soittoryhmä esiintyi

- Lieto Vanhalinna rotaryklubin Eero Joutsikoski piti juhlapuheen

- Tarvasjoen Sotaveteraanien puheenjohtaja Kalervo Mäkinen lausui päätössanat

- Timo Isotalo taltioi juhlan ja se löytyy googlaamalla

- Liedon Sotaveteraanien Markku Heinonen toimi kahvitilaisuuden juontajana.

* **15**.5. partiolaiset osallistuivat seurakunnan mukana Kaatuneiden muistopäivän seppeleenlaskuun niin Liedon kirkossa kuin Tarvasjoellakin.
* 17.6. Kotiseutuyhdistys Tarvaiset järjesti Veteraanilaulajien konsertin Tarvasjoen kesäteatterissa
* 10. ja 11.8. Liedon Korsutupasäätiö tarjosi lämpimän savusaunan yleisölle niin kauan kuin löylyä riitti. Vajaat 50 henkilöä otti iloisena kutsun vastaan.
* elokuussa Vanhojen Masiinoiden Mauno Lahtinen haastatteli Aila ja Pertti Peltolaa entisajan maatalouskoneista, -laitteista ja työtavoista
* 23.10. Tuija Saura ja Helmiharmonikat pitävät Kenttäpostia -konsertin Liedon seurakuntatalolla. Liedon Säästöpankki tuki tilaisuutta 600 eurolla maksamalla esiintyjien pienet palkkiot. Tilaisuus oli hyvin liikuttava ja yleisöä oli noin 125 henkeä.
* 9.11. Lieto-opisto oli kutsunut kaupungintalolle Seppo Posion ja Johanna Liimatan kertomaan ja musisoimaan aiheesta: Sota-ajan ja jälleenrakennuksen viihde
* **17.11. pidettiin Kinkerit korsulla, mutta osallistujia oli kovin vähän (13 henkilöä)**
* 24.11. lietolainen KT Ilkka Virta esitelmöi korsulla aiheesta: Viipurilaisia, viipurilaisia -luento kaupungin 20- ja 30-lukujen asukkaista ja heidän elämänmenostaan. Yleisöä ei ollut paljon, mutta onneksi Timo Isotalo taltioi myös tämän esityksen ja se luento löytyy googlaamalla.
* 29.11. Liedon Sotaveteraanit ja Sotainvalidien Liedon osasto järjestivät hienon joulujuhlan ja tarjosi jouluruoan Liedon sotaveteraanien veteraanisukupolvelle. Myös perinne- ja tukijaosto oli kutsuttu mukaan. Meillä oli samalla mahdollisuus tutustua uuteen kaupunginjohtaja Mika Ingiin.
* 6.12. toimikunnan jäseniä osallistui Itsenäisyyspäivän jumalanpalvelukseen, seppeleenlaskuun, juhlakahveille ja päiväjuhlaan.

Sotaveteraanien Ikäpartio esiintyi kolmeen otteeseen MTV:n Linnan Etkot -ohjelmassa. Väinö Kaukonen lauloi soolon Veteraanin iltahuuto -laulussa. Ikäpartioon kuuluivat Kaukosen lisäksi laulajat Lauri Kangas ja Markku Heinonen sekä hanuristi Risto Ruohonen Piikkiöstä. Ohjelmassa kuultiin myös Väinö Kaukosen haastattelu.

* Liedon sotaveteraanien puheenjohtaja Markku Heinonen on käynyt pitämässä Kantti kesti -esityksiä vuoden aikana yhteensä 11 kertaa ja käynyt esittelemässä Liedon Veteraaniperinnetoimikunnan toimintaa yhden kerran. Kantti kesti -esitys (45 min) kertoo naisten ja nuorten kohtuuttoman suuresta työtaakasta kotirintamalla sota-aikana.
* Kotiseutuyhdistys Tarvaisten puheenjohtaja Raija Isotalo-Aaltonen on pitänyt yllä veteraaniperinnettä Kertuntuvalla sekä myynyt kirjaansa ja kertonut veteraanityöstä ja avannut keskustelua sotahistoriasta.
* Tarvasjoen Sotaveteraanien puheenjohtaja Kalervo Mäkinen julkaisi runokirjan, jossa hän käsittelee myös sota-aikaa
* Tarvasradiosta löytyy Kalervo Mäkisen kirjoittamat ja Timo Isotalon kuvaamat videot Talvisodasta ja Lapin sodasta, [www.tarvasradio.fi](http://www.tarvasradio.fi) esimerkiksi googlaamalla Talvisodan päiväkirjat Tarvasjoelta
* Tarvaslehti (2/22) julkaisi kirjoituksen Mannerheimin vierailun Tarvasjoen komppaniassa 1942. Lisäksi Kalervo Mäkinen kirjoitti Tarvasjoen seurakunnan toiminnasta sota-aikana. Tarvaslehden kaikki numerot löytyvät netistä.
* lisäksi toimikunta on markkinoinut jäsenilleen Auralaakson kansalaisopiston historialuentoja Aurassa ja Marttilassa.

Hyvää Uutta Vuotta Teille kaikille!

Terveisin, Markku Heinonen

Liedon Veteraaniperinnetoimikunnan puheenjohtaja

040 5020831

heinonen.markku10@gmail.com